Niisiis...  Jätkan.  Noh, seda räätsade teemat.  Mul oli ammusest ajast mingi paks alumiiniumplaat tallel. Ei teagi, mis otstarbeks ta oli mõeldud, aga eelmisel aastal sai kelgule taha haagitud ning saag, kombikanister ja muud sellised vidinad peale laotud ning metsa põrutatud. Pärast oli hea - tee ühtlaselt sisse tallatud. Pluss puunotid ja kogu saagimiskrempel ühe korraga kottu kelgutatud.     Novaat, nüüd mõtlesin, et tervet plaati ikke pole vaja metsa tarida, lõikasin selle lihtsalt relakaga pooleks.  Natuke ajumõlgutamist ja kujuneski restide taustal uus räätsavärk.  Sidemed leidsin vanadelt suuskadelt, mis ka minule esimeste lumelaudadena ette sattusivad. Kauges lapsepõlves otse loomulikult ma miskipärast neid suusasamme ei jaganud, nii kippusivad jalad puhta risti minema nagu vägijooke liialdanud luukerel.  Nagu eelmisel korral lubatud, lubage mul esitleda räätsasid versioon 2.     Igaks juhuks panin valgustid ka külge, mine tea seda uut liikluseeskirja, mis pole kehtima hakanud ja ma ei tea ka eelmisest LEst mõhkugi.  Läks vaja 8 kuuest polti, 20 mutrit, seibe üksjagu, suusasidemeid ja alumiiniumplatet.  Võrreldes restidega on asi karmim - raskem.        Aga näis, peab lähimal päevil ära proovima, kas ikke õigustavad mul ära või mitte.  Muidugi, tuleks veel enne relakaga veel üle käia, et teravad servad ümaraks lihvida...